CELEX: 62012FN0071
Language: sl
Date: 2012-07-05 00:00:00
Title: Zadeva F-71/12: Tožba, vložena 5. julija 2012 – BZ proti ECB

20.10.2012   
            
            
               SL
            
            
               Uradni list Evropske unije
            
            
               C 319/17
            
         Tožba, vložena 5. julija 2012 – BZ proti ECB
   (Zadeva F-71/12)
   2012/C 319/31
   Jezik postopka: angleščina
   
      Stranki
   
   
      Tožeča stranka: BZ (zastopnik: N. Lhöest, odvetnik)
   
      Tožena stranka: Evropska centralna banka
   
      Predmet in opis spora
   
   Razglasitev ničnosti sklepa ECB o zavrnitvi zahteve tožeče stranke za priznanje njene bolezni kot poklicne bolezni.
   
      Predlogi tožeče stranke
   
   
               —
            
            
               Sklep ECB z dne 25. aprila 2012 o zavrnitvi zahtev, ki jih je tožeča stranka navedla v vlogi z dne 28. junija 2011 in v dopisih z dne 24. oktobra 2011 in 20. februarja 2012, naj se razglasi za ničen;
            
         
               —
            
            
               posledično naj se ugodi zahtevam tožeče stranke, kot so navedene v vlogi in dopisih; zlasti naj se opravi temeljita preiskava in naj se napiše podrobno poročilo, v katerem bodo navedena vsa dejstva, povezana z njenim delom, ki so upoštevna za izdelavo zdravniškega poročila;
            
         
               —
            
            
               ECB naj se naloži, da tožeči stranki posreduje vse podatke o njenem zdravstvenem stanju in o zdravniških postopkih, ki jih zbira in shranjuje DG-H (generalni direktorat za kadrovske zadeve, proračun in organizacijo), vključno s podatki, ki so bili doslej zbrani (vključno z odgovorom na neanonimni vprašalnik in drugimi zbranimi podatki (npr. zapiski s sestankov, ki jih je organiziral DG-H in niso anonimni) in bodoče podatke, ki bodo zbrani v okviru novega postopka. Če ti podatki vsebujejo zdravstvene informacije, naj se pošljejo njenemu zdravniku);
            
         
               —
            
            
               ECB naj se naloži, da tožeči stranki plača 50 000 EUR zaradi nerazumne zamude pri izvedbi postopka;
            
         
               —
            
            
               ECB naj se naloži, da tožeči stranki plača 5 000 EUR za stroške odvetnika, ki so nastali zaradi nezakonitih zdravniških postopkov;
            
         
               —
            
            
               ECB naj se naloži, da tožeči stranki plača 50 000 EUR odškodnine za nepremoženjsko škodo, ki je nastala zaradi nepravilnosti in zaradi nepotrebnega dodatnega bremena v zvezi z ugotavljanjem poklicne bolezni in nezmožnosti za delo;
            
         
               —
            
            
               ECB naj se naloži, da tožeči stranki plača 25 000 EUR zaradi posega v čast in dobro ime tožeče stranke in zaradi nezakonitega poskusa prekinitve njene pogodbe o zaposlitvi;
            
         
               —
            
            
               ECB naj se naloži, da tožeči stranki povrne razliko med invalidnino in polno plačo od januarja 2009;
            
         
               —
            
            
               ECB naj se naloži, da tožeči stranki plača 100 000 EUR zaradi izgube možnosti napredovanja;
            
         
               —
            
            
               ECB naj se naloži, da plača zaradi nepovišanja plače od leta 2009 plača izgubo v višini sedmih stopenj povišanja plače na leto (3.5 %);
            
         
               —
            
            
               ECB naj se naloži, da tožeči stranki stoodstotno povrne stroške zdravljenja, ki jih je imela od leta 2006 v povezavi z njeno boleznijo;
            
         
               —
            
            
               ECB naj se naloži plačilo zamudnih obresti v višini 8 % prisojenega zneska;
            
         
               —
            
            
               ECB naj se naloži plačilo stroškov postopka.